Mirka Viitala

Mirka Viitala (s. 23. lokakuuta 1975 Kuusamo) on suomalainen pianisti. Viitala on monipuolinen muusikko, jonka laaja ohjelmisto ulottuu barokkimusiikista aikamme säveltäjien tuotantoon. Hän on esiintynyt orkesterin solistina, kamarimuusikkona sekä sooloresitaalein Suomessa, Euroopassa sekä Yhdysvalloissa. Viitala on opiskellut Sibelius-Akatemiassa mm. Matti Raekallion ja Ralf Gothonin oppilaana sekä Amsterdamin Sweelinck-konservatoriossa Jan Wijnin oppilaana. Viitala on tallentanut soolopianomusiikkia Ylelle vuodesta 2000.

Luokka:Suomalaiset pianistit
Luokka:Vuonna 1975 syntyneet
Luokka:Elävät henkilöt